สัมภาษณ์น้องน้อยหน่า ออแพร์ที่ได้รับทุนจากออแพร์ไทยแลนด์
แนะนำตัวด้วยค้า (ชื่อ นามสกุล ประวัติการศึกษา)
น.ส. สุธิดา ต๊ะสมบัติ ชื่อเล่น น้อยหน่า อายุ 24ปี ค่ะ จบการศึกษาระดับ มัธยม ที่ร.ร.เตรียมอุดมศึกษาน้อมเกล้า ระดับปริญญาตรี อาหารและโภชนาการ ราชมงคลธัญบุรี ระดับปริญญาโท โภชนวิทยา สาธารณสุขศาสตร์ มหิดล ปัจจุบันได้รับทุนจากออแพร์ไทยแลนด์เป็นออแพร์อยู่ที่รัฐนิวเจอร์ซี่ค่ะ
รู้สึกอย่างไรที่ได้รับรางวัลชนะเลิศจากออแพร์ไทยแลนด์
ดีใจมากค่ะ เพราะเรามีความสนใจในโครงการมากและศึกษามาพอสมควร พร้อมกับมีแผนจะสมัคร กันอยู่แล้ว แต่ไม่ได้ตั้งเป้าว่าจะมาเอารางวัลนะค่ะ เพียงแต่อยากร่วมกิจกรรมของออแพร์ เพื่อจะได้รู้จักโครงการมากขึ้นและได้รู้จักเพื่อนๆที่สนใจโครงการด้วย เมื่อร่วมงานกิจกรรมสนุกมาก น่าสนใจ ได้ศึกษาประสบการณ์จากพี่ๆออแพร์ที่เคยเดินทางมาแล้ว นอกจากนั้นยังมีกิจกรรมชิงทุนเข้าร่วมโครงการออแพร์ฟรีอีกด้วยก็ ว้าว!!!หน่าก็ทำเต็มที่ ได้ทั้งเพื่อนใหม่ ที่สำคัญการได้รับทุนการศึกษาจากออแพร์ เป็นสิ่งที่ทำให้หน่ามีความมั่นใจในตัวเองขึ้นมากเลยค่ะ ต้องขอบอกว่าเป็นกิจกรรมที่ดีมากเลย
เตรียมตัวอย่างไรในการสมัครบ้างคะ
หลังจากได้รับทุนการศึกษา หน่าก็เดินหน้าเตรียมเอกสาร ไปสอบใบขับขี่ แต่มีชม.ในการเลี้ยงเด็กไว้หลายชั่วโมงพร้อมอยู่แล้ว ต่อจากนั้นก็เขียนเรียงความไปตามขั้นตอนของออแพร์เลยค่ะ ใช้เวลาในการเตรียมเอกสารและสอบใบขับขี่ทั้งหมด ประมาณ 3 อาทิตย์ ค่ะ
รอ Host Family นานมั๊ย?
เมื่อส่งเอกสารใบสมัคร ช่วงต้นเดือน กรกฎาคม เอกสารออนไลน์ วันที่ 24 กรกฏาคม ก็มีโฮสเข้ามาในวันแรกเลยค่ะ โฮสแรกดูโปร์ไฟล์ 8 วัน แล้วก็หลุดไป ก็มีโฮส ที่ 2 เข้ามาวันที่ 5 ส.ค. เป็นครอบครัวที่แมชด้วยค่ะ คุยทางโทรศัพท์ 2 ครั้ง คุยทางอีเมล์ ทุกวัน ได้รับ Good news วันที่ 11 ส.ค. ใช้เวลา 6 วันในการคุยแลตัดสินใจแมช รวมแล้วตั้งแต่เอกสารออนไลน์ จนถึงแมช ใช้เวลา 2 อาทิตย์กว่าๆ ค่ะ
หน่าไปขอวีซ่าวันที่ 31 สิงหาคม 2552 โดยมีพี่ๆ ที่ออแพร์ไทยแลนด์ให้คำแนะนำในการเตรียมตัวสัมภาณ์วีซ่า และทั้งหมดก็ผ่านไปได้ด้วยดี และมีกำหนดการเดินทางไปมหาวิทยาลัยเซนต์จอห์นในวันที่ 14 กันยายน 2552 นะคะ
สำหรับ Host Family ที่หน่าตกลงใจไปอยู่ด้วยอยู่ที่รัฐ Vermont มีลูกชาย 2 คน อายุ 3 ขวบ กับ 1 ขวบ และ Host Mom ก็กำลังท้องอีก 1 คนคะ
รู้สึกตื่นเต้นมั้ยคะ? เตรียมตัวยังไงบ้างคะ?
ขั้นตอนการคุยกับโฮสหน่าเตรียม ด้วยการปรึกษาพี่ๆที่ออแพร์ไทยแลนด์ พี่ๆ จะมีวิธีการตอบคำถามและวิธีมัดใจโฮสให้รวมทั้งเข้าไปอ่านประสบการณ์ของออแพร์ใน เวบไซต์ ออแพร์ไทยแลนด์
ได้ยินมาว่าน้องสาวก็ไปด้วยพร้อมกัน?
ใช่ค่ะเป็นเรื่องที่น่าประทับใจมากๆ ความจริงเราทั้งสองคนเข้าร่วมกิจกรรมชิงทุนด้วยกัน แต่น้องสาวไม่ได้รางวัลแต่เขาก็สนุกกับกิจกรรมมากๆ หลังจากนั้นเราก็ทำตามขั้นตอนทุกอย่างพร้อมกันหมดเอกสารจึงออนไลน์พร้อมกัน มีโฮสเช้ามาในช่วงเวลาเดียวกัน ที่สำคัญที่สุดและโชคดีมากๆ เราได้รับ Good news และเดินทางวันเดียวกันค่ะ ในส่วนของน้องสาวหน่า จะไปอยู่กับ Host Family ที่รัฐนิวเจอร์ซี่คะ มีลูกสาว 2 คน อายุ 6ขวบ กับ 4 ขวบ
มีอะไรฝากถึงเพื่อนๆ ที่อยากจะเป็นออแพร์บ้างคะ?
โครงการออแพร์ เป็นโครงการที่ดีมาก เป็นโครงการที่เปิดโอกาสให้ผู้ที่มีความใฝ่ฝันอยากจะไปศึกษา แลกเปลี่ยนประสบการณ์ต่างประเทศได้มีโอกาสมากขึ้น อีกทั้งเป็นโครงการที่ปลอดภัย ค่าใช้จ่ายยุติธรรมมากๆ(ค่าใช้จ่ายไม่สูงเลย) ได้รับการให้คำปรึกษาและดูแลที่ดีจากเจ้าหน้าที่ อยากให้เพื่อนๆที่มีแนวความคิดและความฝันเหมือนกันนี้เข้ามาศึกษารายละเอียดของโครงการออแพร์ค่ะ แล้วเพื่อนๆจะได้รับโอกาสที่ดีตามที่เราเคยใฝ่ฝันจากโครงการออแพร์ค่ะ